kardosdrur/scandi-wiki huggingface dataset:
David Heinemeier Hansson

David Heinemeier Hansson (født 15. oktober 1979) er en dansk programmør, erhvervsmand, racerkører og forfatter. 
Han står bag det udbredte webudviklingsmiljø Ruby on Rails og har deltaget i 24-timers racerløbet i Le Mans. I 2014 udgaven vandt han Le Mans' GTE Am-klasse i den såkaldte "danskerbil".

Før sit arbejde som programmør med 37signals var Hansson involveret i computerspil, organiserede danmarksmesterskab i computerspillet Quake og arbejdede med webudvikling på forskellige computerspil-hjemmesider og fik derigennem et grundigt kendskab til PHP-programmeringssproget.
I 2004 fik Hansson en bachelor fra Copenhagen Business School.
Han tog derefter imod et tilbud fra Jason Fried om at arbejde som ulønnet medejer i firmaet 37signals.
I 37signals udviklede han Ruby on Rails og projektstyringsværktøjet Basecamp.
For sit arbejde med Ruby on Rails og 37signals modtog han i 2005 Googles og O'Reillys Open Source pris som "best hacker".

Med Jason Fried har Hansson skrevet den roste bog Rework om opstartsvirksomhed.
Han har tidligere skrevet bøgerne Getting Real og Agile Web Development with Rails. Han arbejder endvidere på REMOTE: Office Not Required til udgivelse i efteråret 2013.
I den nyeste bog er han fortaler for hjemmearbejde og anser dets fordele som arbejdsgiverens større rekruteringsbase, besparelser på kontorplads og mere produktive medarbejdere der ikke er afbrudt af møder og kontorstøj.
I 2018 udgav Heinemeier Hansson It Doesn’t Have to Be Crazy at Work, en bog om ledelse der argumenterede for et balanceret arbejdsliv.

Karriere som racerkører 

Hansson fik først kørekort som 25-årig og havde blot kørt på professionelt niveau i tre år før han i 2012 stillede op til racerløbet i Le Mans.
Han havde begyndt med racerkørsel i 2007 i Formula Mazda klassen.
I 2009 skiftede han til Porsches Cayman Interseries og deltog i denne klasse i 7-8 løb med flere førstepladser som resultat.
Han fortsatte i IMSA-klassen.

Le Mans 2012-holdet med Hansson lå på førstepladsen, men efter tre punkteringer endte de på syvendepladsen i LMP2-klassen.
Tidligere dette år havde han opnået en andenplads i et gadeløb i Long Beach.
Efter hans bedrifter i 2012 modtog han prisen som "Rookie of the Year" fra SPEED.com.

I 2013 deltog Hansson igen i Le Mans' LMP2-klasse i en Morgan-Nissan racer sammen med Alex Brundle og Olivier Pla. Bilen fik en andenplads indenfor klassen
efter at have vundet klassens pole position.

Hansson fik i 2010 lavet en specialversion af Pagani Zonda.
Modellen har initialerne "HH" efter Hansson, og har en 12-cylindret motor på 7,3 liter, der kan yde 678 hk og 780 Nm.
I 2013 modtog han en Koenigsegg Agera "HH" i samme farver som sin specialbyggede Zonda.

Eksterne link 
 Hjemmeside 
 Twitter 
 Github

Henvisninger

Eksterne henvisninger 
 

Motorsportsfolk fra Danmark
Programmører fra Danmark
Erhvervsfolk fra Danmark
Faglitterære forfattere fra Danmark
Alumni fra Copenhagen Business School
Algarve

Algarve er en region ved Portugals sydkyst, som fra 1100-tallet udgjorde et separat kongerige og de portugisiske konger havde fra Afonso III titlen Konge af Portugal og Algarve. 

I regionen ligger blandt andre byerne Faro, Loulé, Albufeira, Lagos, Lagoa, Portimão, Tavira og Vila Real de Santo António. Regionens administrative centrum ligger i Faro, som også har en egen international flyveplads. I Faro er der en hel del gamle bygninger, men en del er dog ødelagt af jordskælv. Algarve er inddelt i tre distrikter med 16 kommuner. Størstedelen af regionens østlige grænse udgøres af floden Guadiana. Nær kysten ind til Spanien ligger byerne Vila Real de Santo Antonio og Monte Gordo. En anden større by er Tavira, som er en gammel by opstået omkring et slot. Den vigtigste turistby er Albufeira. 

Algarve har en areal på 4.995 km² og med omkring 395.000 indbyggere. I midten af året stiger indbyggertallet til over en million på grund af omfattende turisme ved de rene strande med sit varme vand og middelhavsklima. Den totale længde på Algarves kyststrækning er cirka 155 km.

I regionen ligger ved Ria Formosalagunen, naturparken Parque Natural da Ria Formosa som er 18.400 ha stor.

Kommuner 
Algarve er inddelt i 16 kommuner:

 Albufeira
 Alcoutim
 Aljezur
 Castro Marim
 Faro
 Lagoa 
 Lagos
 Loulé
 Monchique
 Olhão
 Portimão
 São Brás de Alportel
 Silves
 Tavira
 Vila do Bispo
 Vila Real de Santo António

Eksterne kilder/henvisninger 

Portugals geografi
Steven Moffat

Steven Moffat (født 18. november 1961) er en skotsk manuskriptforfatter og producer.

Moffat har skrevet flere episoder af Doctor Who som medforfatter med Russell T. Davies som hovedforfatter. Moffat overtog arbejdet i 2009, hvilket også er det arbejde han er blevet mest kendt for i UK og globalt. Han har også været med til at skrive The Adventures of Tintin for instruktør Steven Spielberg, et projekt han forlod for at overtage jobbet på Doctor Who-sættet af Russell T. Davies. Derudover er han kendt for at have skabt den nye BBC-serie Sherlock sammen med Mark Gatiss.

Mange af programmerne, han har arbejdet på, har vundet mange priser; inklusiv BAFTAs og Hugo Awards for nogle af hans episoder af Doctor Who. I 2012 var han tildelt BAFTAs Specielle Pris.

Eksterne henvisninger 

 

Manuskriptforfattere fra Storbritannien
Mycroft Holmes

Mycroft Holmes er en fiktiv person i historierne skrevet af Sir Arthur Conan Doyle. Han er storebror til den (syv år yngre) kendte detektiv Sherlock Holmes. Han er også storebror til Eurus Holmes som der ikke er nævnt i bøgerne men i tv-serien Sherlock

Eksterne henvisninger 
 

Sherlock Holmes
Litterære personer
Mai Buch

Mai Buch (født 16. februar 1951) er en dansk erhvervskvinde, der var økonomidirektør ved Det Kongelige Teater i perioden 1992-1998 og direktør for it- og teleområdet i Forskningsministeriet i perioden 1999-2000.  Hun kom til Det Kongelige Teater på et tidspunkt, hvor teateret havde store økonomiske problemer og alle medier skrev om hvordan pengene forvandt ned i et stort sort hul. Hun fik i løbet af få år etableret en professionel økonomistyring og bragt teatrets økonomi på fode igen. I Forskningsministeriet havde hun ansvaret for at digitalisere den offentlige sektor og hun var ophavsmand til etableringen af et nationalt IT-fyrtårn - Det Digitale Nordjylland.

Mai Buch er civilingeniør fra DTU 1975. Efter en lang karriere i staten startede hun - da dotcom bølgen var på sit højeste - i 2000 IT-virksomheden Competencehouse. 

Mai Buch er formand for Rådet For Offentligt Privat Samarbejde og tidligere medlem af Konkurrencerådet. Hun er endvidere formand for Teatercentrum. 

https://www.computerworld.dk/art/61696/mai-buch-ny-it-direktoer  

http://www.rops.dk/om-raadet/medlemmer/  

http://www.teatercentrum.dk/mission-og-bestyrelse.asp 

http://www.competencehouse.dk 

http://www.kristeligt-dagblad.dk/artikel/408823:Mennesker--Mai-Buch-fik-Det-Kongelige-Teaters-oekonomi-paa-fode

Eksternt link 
Profil på KVINFOs database

Erhvervsfolk fra Danmark
Personer i Kraks Blå Bog
Iværksættere fra Danmark
F342 Rolf Krake

F342 Rolf Krake var en fregat i Søværnet af Esbern Snare-klassen, den tidligere britiske Hunt II-klasse. Rolf Krake havde tidligere gjort tjeneste i Royal Navy som HMS Calpe i 2. verdenskrig. 
F342 Rolf Krake havde to søsterskibe, F341 Esbern Snare (HMS Blackmore) og F343 Valdemar Sejr (HMS Exmoor/HMS Burton).

I brug 
Efter 2. Verdenskrigs udbrud afgav den britiske flåde i december 1939 ordre på krigsskibet Calpe som led i den britiske regerings oprustningsprogram. Skibet blev leveret den 11. december 1941 og skibet satte herefter kurs mod Scapa Flow ved Shetlandsøerne. Efter klargøring blev HMS Calpe anvendt af Royal Navy til eskorte af handelsskibe og blev senere indsat som støtteskib under en række operationer, herunder De Allieredes landgang på Sicilien (Operation Husky). Efter 2. Verdenskrig blev HMS Calpe stationeret i Det Indiske Ocean. 

I 1952 indgik den danske regering en låneaftale, hvorefter skibet blev udlånt til Den kongelige danske Marine, der døbte skibet Rolf Krake efter den danske sagnkonge Rolf Krake. Efter ombygning på Aarhus Flydedok indgik skibet i Søværnet fra 1954. 

I 1955 sendte Danmark fregatten Rolf Krake til Klaksvik på Færøerne for at dæmpe Klaksvíkstriden, mens 100 danske politibetjente patruljerede i Klaksviks gader.

I 1961 købte Søværnet skibet, der udgik af tjeneste i 1966, hvor det blev hugget op.

Noter

Eksterne links 
 Rolf Krake på navalhistory.dk

Se også 
 Andre skibe med navnet Rolf Krake.

Fregatter fra Danmark
Terabithia - et hemmeligt land

Terabithia - et hemmeligt land er en amerikansk fantasi film fra 2007, der er skrevet ud fra bogen Broen til Terabithia

Hovedroller 

 Jess Aarons: Josh Hutcherson
 Leslie Burke: AnnaSophia Robb

Eksterne Henvisninger 

Film fra 2007
Fantasyfilm fra USA
Hulbælte

Et hulbælte er en type forsvarsværk, eller måske grænsemarkering, bestående af flere rækker huller af op til 30 centimeters dybde i et bælte på nogle meters bredde. Mellem hullerne har man fundet spidse træpinde. Hulbælter kendes fra flere jernalderudgravninger.

Tidligere har man antaget at hullerne var rester af en palisade, men hullernes ringe dybde og det forhold at der ikke er fundet spor af stolper i hullerne, taler imod denne tolkning.

Kilde 
 Hulbælter - en 'ny' og farlig type anlæg fra ældre jernalder, Esben Schlosser Mauritsen og Palle Eriksen, 22. juni 2013, videnskab.dk

Fæstningsanlæg
Jernalder
Älvsbyn

Älvsbyn är et byområde i Norrbotten og hovedby i Älvsbyns kommune i Norrbottens län, Sverige. Byen havde 4.967 indbyggere i 2010.

Älvsbyn kaldes for "Norrbottens perle" og ligger ved Pite älv i det sydlige Norrbottens län. I Älvsbyn ligger Älvsby kirke, og byen ligger ved jernbanelinjen stambanan gennem øverste Norrland samt er endestation for Piteåbanan.

I Älvsbyn findes blandt andet virksomhederne Polarbröd og Älvsbyhus. En stykke udenfor Älvsbyn, ved landsbyen Vidsel, ligger Robotförsöksplats Norrland (RFN).

Et stykke udenfor Älvsbyn ligger Storforsen, nordeuropas største utæmmede vand -og strømfald. Det er en seværdighed som hvert år tiltrækker mange turister.

Eksterne henvisninger 

Byer i Norrbottens län
Torvet

Et torv er en planlagt, åben plads i en by. Torvet har flere betydninger:

Steder 
 Torvet (Hadsund)et torv i Hadsund, Danmark
 Torvet (Nykøbing Falster)et torv i Nykøbing Falster, Danmark
 Torvet (Trondheim)centrale plads i Trondheim, Norge
 Torvet (Ribe) centrale plads i Ribe, Danmark
 Torvet (Stavanger)centrale plads i Stavanger, Norge

Underholdning 
 Torvet (julekalender)en dansk julekalender fra 1981
Det 20. århundredes 100 bøger ifølge Le Monde

Det 20. århundredes 100 bøger er en liste indeholdende bøger, der anses som værende de 100 bedste i det tyvende århundrede. Listen er udarbejdet på grundlag af en meningsmåling fra 1999 foretaget af den franske avis Le Monde i samarbejde med den franske detailhandelsvirksomhed Fnac.

Med udgangspunkt i en liste på 200 titler sammensat af boghandlere og journalister stemte 17.000 ved at svare på spørgsmålet: Hvilke bøger er forblevet stående i din erindring? («Quels livres sont restés dans votre mémoire?»).

Listen over titler er en blanding af store romaner, poesi, teater og tegneserier.

De første 50 værker på listen blev kommenteret i et essay af Frédéric Beigbeder, Dernier inventaire avant liquidation, hvor han fokuserede på den franske dominans, som prægede listen.


Det 20. århundredes 100 bøger

Se også 
  Prismodtagere af Nobelprisen i litteratur
 Goncourtprisen
 Pulitzerprisen
 Bookerprisen
 Lenins fredspris - Aragon og Brecht
 Prometheus Award - Orwell, Tolkien, Bradbury

Referencer 

Litteratur fra Frankrig
Fransksprogede forfattere
Mercedes-Benz B-klasse

Mercedes-Benz B-klassen er en kompakt MPV fra den tyske bilfabrikant Mercedes-Benz. Den første generation (type 245), som blev bygget i årene 2005 til 2011, var bygget efter "sandwich"-konceptet. I november 2011 introduceredes den anden generation af B-klassen (type 246), også med høj indstigning men uden "sandwich"-bund.

Overblik over de enkelte generationer

Eksterne henvisninger 

 Officielt websted 

B-klasse
Kompakte MPV'er
Forhjulstrukne biler
Biler introduceret i 2005
Biler fra 2000'erne
Biler fra 2010'erne
Wimbledon-mesterskabet i herresingle 2013

Wimbledon-mesterskabet i herresingle 2013 var den 127. herresingleturnering ved Wimbledon-mesterskaberne i tennis.

Mesterskabet blev vundet af Andy Murray, som i finalen vandt med 6-4, 7-5, 6-4 over Novak Djokovic. Dermed blev Murray den første britiske vinder af titlen, siden Fred Perry vandt den i 1936, og den første britiske vinder af en singletitel ved Wimbledon-mesterskaberne siden 1977. Han blev endvidere den første skotske vinder, siden Harold Mahoney i 1896. Djokovic havde kvalificeret sig til finalen efter en udmarvende semifinale i fem sæt mod Juan Martín del Potro, som varede 4 timer og 43 minutter, og som dermed satte ny rekord som den længste semifinale i mesterskabernes historie, idet den overgik den tidligere rekord sat af Boris Becker og Ivan Lendl ved Wimbledon i 1989.

Roger Federer var forsvarende mester, eftersom han i 2012 vandt titlen for syvende gang, men han tabte allerede i anden runde til verdensranglistens nr. 116, Sergij Stakhovskij, hvilket var en stor overraskelse. Stakhovskij var imidlertid ikke i stand til at følge op på bedriften og tabte i den næste runde i fire sæt til Jürgen Melzer. Det var første gang siden French Open 2004, at Federer ikke formåede mindst at spille sig frem til kvartfinalen i en grand slam-turnering. Det var også Federers tidligste nederlag i Wimbledon siden 2002, og det var endvidere første gang, at han tabte til en spiller rangeret uden for de 100 bedste i verden, siden han tabte til Richard Gasquet (daværende nr. 101) ved Monte Carlo Masters 2005.

En anden stor overraskelse opstod allerede i første runde, hvor verdensranglistens nr. 135, Steve Darcis, besejrede den tidligere dobbelte Wimbledon-mester og femte-seedede Rafael Nadal i tre sæt. Dette indtraf blot et år efter, at Nadal i 2012 lige så overraskende tabte allerede i anden runde til Lukáš Rosol. Det var første gang nogensinde, at spanieren tabte i første runde i en grand slam-turnering. Darcis fik dog ikke mulighed for at følge op på sin bedrift, eftersom han inden sin næste kamp trak sig fra turneringen på grund af en skade i sin højre skulder, som han pådrog sig i kampen mod Nadal.

Der blev ydermere skrevet historie for amerikanske og polske spillere. For første gang siden 1912 lykkedes det ikke for nogen amerikanere at spille sig videre fra anden runde. Og for første gang nogensinde kvalificerede en herresinglespiller fra Polen sig til en grand slam-semifinale, da Jerzy Janowicz besejrede sin landsmand, Łukasz Kubot, i kvartfinalen.

Hovedturnering

Spillere 
Hovedturneringen havde deltagelse af 128 spillere. Heraf havde 107 spillere kvalificeret sig i kraft af deres ranglisteplacering pr. 13. maj 2013, seksten spillere havde spillet sig gennem kvalifikationen, mens fem spillere havde modtaget et wildcard (WC).

Resultater

Ottendedelsfinaler, kvartfinaler, semifinaler og finale

Første til tredje runde

Se også 
 Wimbledon-mesterskabet i damesingle 2013
 Wimbledon-mesterskabet i herredouble 2013
 Wimbledon-mesterskabet i damedouble 2013
 Wimbledon-mesterskabet i mixed double 2013

Kilder / eksterne henvisninger 
 Wimbledon

Noter 

Herresingle
2013
Reims Ærkebispesæde

Verdenssarv i Reims er et område på 4,16 ha i Reims i departementet Marne i regionen Champagne-Ardenne i det nordlige Frankrig. Verdensarven omfatter de tre vigtigste bygninger under Ærkebispesædet Reims. Det er domkirken Notre-Dame de Reims, Klosterkirken Saint-Remi og Tau-paladset.

Der var her, at kong Klodevig 1. blev døbt i 498. Det var også her, at mange franske konger blev kronede mellem 990 og 1825.

Området blev optaget på UNESCOs Verdensarvsliste i 1991.

Notre-Dame de Reims 

Notre-Dame de Reims (fransk for Vor Frue af Reims) er den romersk-katolske domkirke i Reims. Den er bygget i gotisk stil. Den er en af Frankrigs største katedraler, og den er særlig kendt for sin rigt udsmykkede facade. Katedralen er hovedkirke i Ærkebispedømmet Reims.

Indtil 1825 var domkirken en kroningskirke, hvor de franske konger blev kronet.

Sammen med domkirkerne i Amiens og Chartres er Notre-Dame de Reims betydningsfulde eksempler på gotisk kirkebyggeri i det nordlige Frankrig.

Den ældre domkirke brændte i 1211. Den sidste del af den nuværende kirkes tag lagt i 1299, mens vestfacaden stod færdig i 1300-tallet. På det samme sted lå den kirke, hvor kong Klodevig 1. blev døbt af Sankt Remigius af Reims den 24. december 498.

Klosterkirken Saint-Remi 

Klosterkirken Saint-Remi (fransk: Basilique Saint-Remi de Reims) er en basilika, bygget fra 1005 til 1049 i byen Reims i regionen Champagne-Ardenne, Frankrig. Kirken indeholder relikvier efter Reims' byhelgen og Frankrigs nationalhelgen Sankt Remigius af Reims, biskop af Reims i 459–533. Kirken indeholder også flere andre grave.

Tau-paladset 

Tau-paladset (fransk: Palais du Tau) i Reims i Frankrig, var bolig for ærkebiskoppen af Reims.

En brand 19. september 1914 ødelagde paladset, og bygningen blev først restaureret efter 1945.
 
Paladset forbindes med det franske monarki, eftersom Frankrigs konger blev kronet i domkirken Notre-Dame de Reims, som er nabobygningen. Paladset var residens og omklædningskammer for kongerne før kroningsceremonierne. Banketterne efter kroningen blev også holdt her; den ældste kendte kroningsbanketten fandt sted i 990, den sidste i 1825.

Et museum med genstande fra katedralen, Musée de l'Œuvre, blev åbnet i 1972.

Kilder 
 UNESCOs side om verdensarv i Reims (engelsk)

Etableret i 1991
Verdensarvsområder i Frankrig
Kirker i Frankrig
Domkirker
Reims
Allan McNish

Allan McNish (født 29. december 1969) er en skotsk racerkører. McNish er tidligere Formel 1-kører. Han har vundet 3 udgaver af 24-timers racerløbet i Le Mans, senest i 2013. Han er co-kommentator for BBC Radio 5's live Formel 1 dækning.

Komplette Formel 1 resultater 

 Køren færdigjorde ikke løbet, men blev klassificeret da han gennemførte over 90% af løbsdistancen.

Eksterne henvisninger 

Formel 1-kørere fra Storbritannien
Motorsportsfolk
Wimbledon-mesterskabet i damesingle 2013

Wimbledon-mesterskabet i damesingle 2013 var den 121. damesingleturnering ved Wimbledon-mesterskaberne i tennis.

Mesterskabet blev vundet af 15.-seedede Marion Bartoli fra Frankrig, som i finalen besejrede Sabine Lisicki fra Tyskland med 6-1, 6-4. Bartoli vandt dermed sin første grand slam-titel i damesingle i sin 47. grand slam-turnering, og hun blev dermed den mest erfarne førstegangsvinder nogensinde. Den tidligere rekord indehavedes af Jana Novotna, der i 1998 vandt Wimbeldon-mesterskabet i sin 45. grand slam-turnering. Hun blev endvidere den sjette spiller i den åbne æra, der vandt Wimbledon's damesingletitel uden at afgive et eneste sæt.

Turneringen blev præget af flere overraskelser end normalt. Sabine Lisicki havde stået for en af dem, da hun i ottendedelsfinalen besejrede den forsvarende mester, førsteseedede Serena Williams, med 6-2, 1-6, 6-4. Andenseedede Marija Sjarapova tabte i 2. runde til kvalifikationsspilleren Michelle Larcher de Brito, mens den 3.-seedede Australian Open-mester Viktoria Azarenka måtte trække sig fra sin 2. runde-kamp på grund af en knæskade, som hun pådrog sig i sin første kamp i turneringen.

Ingen af de fire semifinalister havde tidligere vundet en grand slam-turnering.

Hovedturnering

Spillere 
Hovedturneringen havde deltagelse af 128 spillere. Heraf havde 108 spillere kvalificeret sig i kraft af deres ranglisteplacering pr. 13. maj 2013, tolv spillere havde spillet sig gennem kvalifikationen (Q), mens otte spillere havde modtaget et wildcard (WC). Efterfølgende meldte to spillere afbud, hvilket gav plads til to lucky losers fra kvalifikationen.

Resultater

Ottendedelsfinaler, kvartfinaler, semifinaler og finale

Første til tredje runde

Se også 
 Wimbledon-mesterskabet i herresingle 2013
 Wimbledon-mesterskabet i herredouble 2013
 Wimbledon-mesterskabet i damedouble 2013
 Wimbledon-mesterskabet i mixed double 2013

Kilder / eksterne henvisninger 
 Wimbledon

Noter 

Damesingle
2013
Anette Abildgaard

Anette Abildgaard (født 30. oktober 1951 i Holstebro) er en dansk balletdanser og koreograf, som efter balletpædagoguddannelse og tre år ved Den Kongelige Ballet kom til Birgit Cullbergs kompagni Cullberg Balletten. Hun samarbejdede med Eske Holm i Pakhus 13, hvorefter hun i 1981 var medstifter af Nyt Dansk Danseteater, hvor hun 1987-1995 var kunstnerisk leder. Hendes gennembrud som koreograf kom i 1989 med "Morels opfindelse", som blev opført på Østre Gasværk. Fra 2002 har hun haft eget firma.

Hun er gift med Tivolis direktør Lars Liebst.

Referencer

Kilder 
 
 http://www.denstoredanske.dk/Kunst_og_kultur/Dans/Klassisk_og_modern-_Dansere_og_koreografer_i_Danmark/Anette_Abildgaard
 http://www.kvinfo.dk/side/597/bio/265/
 http://www.kvinfo.dk/side/634/action/2/vis/6/
 Kraks Blå Bog 2011-12, 

Ballerinaer fra Danmark
Koreografer fra Danmark
Personer i Kraks Blå Bog
Erhvervskvinder
Erhvervsfolk fra Danmark
Personer fra Holstebro
Danskere i 1900-tallet
Danskere i 2000-tallet
Wimbledon-mesterskabet i herredouble 2013

Herredoubleturneringen ved Wimbledon-mesterskaberne 2013 er den 121. herredoubleturnering ved Wimbledon-mesterskaberne i tennis. Forsvarende mestre er Jonathan Marray og Frederik Løchte Nielsen, som i 2012 vandt titlen for første gang som makkerpar. De forsvarer imidlertid ikke titlen som par i 2013. I stedet spiller Marray sammen med med landsmanden Colin Fleming, mens danskeren danner par med Grigor Dimitrov.

Hovedturnering

Spillere 
Hovedturneringen har deltagelse af 64 par. Heraf havde 57 par kvalificeret sig i kraft af deres ranglisteplacering pr. 17. juni 2013, mens fire par spillede sig igennem kvalifikationen. Derudover modtog tre par et wildcard (WC). Efterfølgende meldte tre par afbud, hvilket medførte, at tre lucky losers fra kvalifikationen gik videre til hovedturneringen.

Resultater

Kvartfinaler, semifinaler og finale

Første til tredje runde

Se også 
 Wimbledon-mesterskabet i herresingle 2013
 Wimbledon-mesterskabet i damesingle 2013
 Wimbledon-mesterskabet i damedouble 2013
 Wimbledon-mesterskabet i mixed double 2013

Kilder / eksterne henvisninger 
 Wimbledon 

Herredouble
2013
Lars Gravesen

Lars Gravesen var administrerende direktør for Lumigon, en dansk virksomhed, der designede og producerede smartphones. Lars Gravesen grundlagde Lumigon i 2009 med en ambition om at skabe mobiltelefoner med en kreativ kant og nyttige dagligdagsfunktioner som fx en indbygget universal fjernbetjening. Han har siden da præsenteret fire Lumigon smartphones. Den seneste med navnet T2 bliver i øjeblikket solgt i Europa og Asien. 

I 1995 grundlagde Lars Gravesen sin første virksomhed, software konsulentvirksomheden DanTeam, som blev solgt til Aston Group i 1999. Lars fortsatte som CEO for Aston Group indtil 2001, hvor han grundlagde virksomheden Excitor, der udvikler software til administration og styring af en virksomheds mobile enheder. Lars startede sin karriere i 1989 som konsulent med fokus på IT struktur og sikkerhed hos Accenture (dengang Andersen Consulting). 

I 2012 blev Lars Gravesen nomineret til at modtage IVÆKSTprisen i kategorien Årets Vovehals for hans mod til at kaste sig ind i konkurrencen på smartphonemarkedet.

I slutningen af 2013 præsenterede Lars Gravesen Lumigon’s første 4G telefon, men i slutningen af september 2017 gik Lumigon A/S konkurs

Referencer 

Direktører fra Danmark
Rækkemotor-5

En 5-cylindret rækkemotor er en motor med 5 cylindre anbragt på række.

Brug i 

Brugt af Audi i diverse modeller fra ca. 1980 - 1997, med og uden turbo samt alm. karburator, mekanisk/elektronisk-indsprøjning. Bl.a. i deres power modeller, "ur"-quattro 10v + 20v, Sportquattro, S1, 100 turbo quattro, 200 quattro 10v + 20v, S2, RS2, S4, S6, TTRS, RS3, Q3RS, alle med turbo.
Hummer H3 er også leveret med 5 cylindret L52-3.5 liter/220hk. eller LLR-3,7 liter/242hk.rækkemotor.
Volvo har brugt samme motorkonfiguration i deres C30, S40/V50, S60/V70, XC70/90, enten benzin eller diesel, med og uden turbo, FWD eller AWD.
Ford Focus i R eller RS med turbo og kun FWD.

Stempelmotorkonfigurationer